10 Mindeskrift for J. Steenstrup. IV. 



rejste de næste Dag til Geysir og saa d. 10. Juli til Thingvellir, hvor de opholdt sig to 

 Dage for at vente paa nogen Bagage og Proviant o. s. v. fra Reykjavik, da Hoved- 

 rejsen til Vestlandet nu skulde begynde. Paa Thingvellir maalte Steenstrup Højden 

 af Almannagjås vestlige Væg med en Snor og fandt den 51 Alen og 8 Tommer og Hæld- 

 ningen 80°. Om Eftermiddagen d. 12. Juli begyndte de Fjældrejsen til Borgarfjorden 

 og opslog deres Telt i Vidirker. Næste Dag rejste de Fyrir Ok til Reykholtsdalur og 

 undersøgte næste Dag nogle af de talrige derværende hede Kilder. Derfra gik saa 

 Rejsen til Hredavatn, hvor der blev gjort flere Dages Ophold til Undersøgelse af Om- 

 egnens Brunkul og Surtarbrand, samt Liparitfj ældet Baula. Her fandt Steenstrup 

 et Findested for Planteforsteninger i Nærheden af Hredavatn (rimeligvis i Thrimils- 

 dalur) og senere et andet ved Langivatnsdalur ; dette var meget vigtigt for Islands 

 Geologi, da man tidligere kun kendte Planteforsteningerne ved Brjåmslækur paa 

 Vestlandet, som opdagedes af E. Olafsson 1753. Den 19. Juli rejste Steenstrup til 

 Hitardalur og derfra næste Dag til Langivatnsdalur, hvor Surtarbrandslagene i Bor- 

 garhraunseggjar bleve undersøgte, og Indsamlinger af Planteforsteninger gjordes. Den 

 22. Juli rejste de til Raudimelur, hvor den bekjendte Kulsyrekilde undersøgtes, hvor- 

 efter de drog til Breidibolsstadur paa Skégarstrond og til Stykkishélmur og besaa det 

 ejendommelige Liparitfjæld Dråpuhlidarfjall undervejs. Fra Stykkisholm fortsattes 

 Rejsen søvejs til Stadarfell, medens Hestene sendtes over Land rundt Hvammsf jorden, 

 hvorpaa Rejsen fortsattes ridende d. 30. Juli over Skard og Saurbær rundt Gilsfjord 

 til Bardastrandarsyssel ; undervejs undersøgte de Brunkul og Surtarbrand i Gilsfjardar- 

 muli og Skirdalsbriin. Rejsen gik derefter over Garpsdalur, Berufjord, Reykholar, 

 Hjallahåls og Vattarnes til Brjåmslækur, hvor de ankom d. 8. August. Paa Brjåms- 

 lækur opholdt de sig flere Dage for at samle Planteforsteninger i den bekendte Kløft, 

 hvor E. Olafsson havde samlet. 



Fra Brjåmslækur rejste Steenstrup over Fossdalur og Otrardalur til Bildudalur, 

 hvor de hvilede en Dag (d. 13. August). Herfra gjorde de saa en to Dages Udflugt til 

 den bekendte Præstegaard Saudlauksdalur ved Patreksf jorden, hvor E. Olafsson 

 opholdt sig i Aarene 1760 — 1764 hos sin lærde Svoger Provst Bjørn Halldérsson; her 

 havde Olafsson og Halldérsson i Forening gjort mange Forsøg med Træplantning i) 

 og Havedyrkning, og her var det, at B. Halldorsson først indførte Kartoffeldyrkningen 

 i Island i Aaret 1759. Fra Bildudalur drog de atter d. 16. August søvejs over Arnar- 

 fjord til Rafnseyri, medens Hestene blev sendte rundt den lange, forgrenede Fjord, og 

 næste Dag gjorde de en Udflugt til Tjaldnesdal. Fra Rafnseyri gik saa Rejsen atter 

 d. 18. til Botn i Dyrafjord og d. 19. over den høje og vanskehge Fjældvej Glåma ned i 



^) Steenstrup interesserede sig ogsaa for Træplantning paa Island, og paa hans Foranledning 

 sendte Rentekammeret 1841 til Island : 100 Stk. Pilestiklinger, 200 Stk. Røn, 25 Stk. hvid Poppel, 

 25 Stk. Markløn og et Pund Birkefrø. Om disse Forsøg have ført til noget, vides ikke. Baade i det 

 18. og 19. Aarh. forsøgtes Træplantning mange Gange paa Island, men alle Forsøgene mislykkedes. 



